**Komentár k prezentáciám**

Základom je samoštúdium prednášajúceho. Až po dôkladnom preštudovaní daného úseku z KKC je možné hovoriť o jeho obsahu a nadchnúť preň aj poslucháčov. Prezentácie sú otvorené, preto je možné a žiaduce do nich vstupovať, upravovať, resp. meniť ich. To isté platí aj o tomto komentári k power-pointovým prezentáciám.[[1]](#footnote-2) Rímska číslica označuje číslo slide-u prezentácie, arabská číslo riadku, resp. obrázku. Arabské číslice sa nám ukážu keď v priečinku *animácie* klikneme na *vlastné animácie*.

Odporúčaný čas na stretnutie pri KKC: nedeľa popoludní (po litániach alebo namiesto nich; po krížovej ceste)

Veľa Božieho požehnania pri vyučovaní a ohlasovaní našej viery želá

 ThDr. Martin Michalíček

 riaditeľ DKÚ Nitra

*Najpoužívanejšie skratky:*

KKC = Katechizmus Katolíckej cirkvi

TK = Tridentský koncil

YC = YouCat

∆ = Boh, Najsvätejšia Trojica;

X = Pán Ježiš Kristus;

DS = Duch Svätý;

PM = Panna Mária;

C = Cirkev;

SP = Sväté písmo;

T = Tradícia;

VN = Veľká noc, veľkonočný;

Ø = žiadny

**KKC 1 – 49, úvod**

1. PÔVOD

1: V roku 1985 bola mimoriadna biskupská synoda vo Vatikáne z príležitosti 20. výročia ukončenia Druhého vatikánskeho koncilu. Na nej prvý krát zaznela oficiálne myšlienka potreby zostavenia univerzálneho katechizmu Cirkvi. Touto úlohou bl. Ján Pavol II. poveril vtedajšieho prefekta kongregácie pre náuku viery Josepha Ratzingera, dnešného Benedikta XVI. O sedem rokov neskôr bol roku 1992 vydaný Katechizmus Katolíckej cirkvi a o päť rokov roku 1997 jeho typické latinské vydanie. V slovenčine vyšiel roku 1998.

2: KKC je druhý univerzálny celocirkevný katechizmus v dvetisícročných dejinách Cirkvi. Tým prvým bol Rímsky katechizmus, tzv. Tridentský katechizmus, ktorý vzišiel z Tridentského koncilu. Tridentský katechizmus bol vydaný roku 1566. KKC teda prichádza po dlhých 426 rokoch! Obrázok zachytáva Tridentský koncil (1545 – 1563).

3: V nasledujúcich slide-och porovnáme tieto dva jedinečné katechizmy.

1. TK & KKC podobnosti

1-4: Oba katechizmy majú rovnakú základnú štruktúru, ktorá stojí na štyroch pilieroch. Každý pilier reprezentuje konkrétna oblasť z pokladu viery vyznačené modrým písmom. Obrázok zachytáva Druhý vatikánsky koncil (1962 – 1965), z ktorého vzišiel KKC.

1. TK & KKC rozdiely

1: Proporčné zastúpenie štyroch hlavných pilierov v Tridentskom katechizme. Prvenstvo má náuka o sviatostiach, nakoľko katechizmus bol písaný krátko po reformácii a spolu s koncilom bol reakciou na ňu. Reformátori neuznávali takmer všetky sviatosti.

2: Ťažisko KKC je naopak na vierouke, nakoľko v súčasnosti je v kríze hlavne poznanie viery. V pokoncilovom vývoji bola katechéza zbavená obsahu, vyprázdnená. Opäť tu ide o reakciu na aktuálny stav.

3: Roku 2011 vyšiel celosvetový mládežnícky katechizmus Katolíckej cirkvi YouCat. Bol zostavený podľa Kompendia Katechizmu Katolíckej cirkvi z roku 2005. Keďže je adresovaný prioritne mladým, najväčší priestor venuje tretiemu pilieru, ktorý hovorí o morálnosti.

4: Popri týchto rozdieloch je tu však podstatná zhoda, ktorá vyjadruje podstatu kresťanstva ako zjaveného náboženstva: (povedané trochu zjednodušene) keď zoberieme spolu prvé dve časti, ktoré skôr vyjadrujú iniciatívu Boha a porovnáme ich ostatnými dvoma časťami, ktoré skôr vyjadrujú iniciatívu človeka, zistíme, že vo všetkých prípadoch prevažuje iniciatíva Boha; v prípade TK a KKC je to nielen v chronologickom zmysle, ale aj kvantitatívnom.

1. Členenie KKC

1: KKC má svoju presnú štruktúru. Spomenuté štyri piliere tvoria štyri časti.

2: Každá časť sa skladá z dvoch oddielov. Ten prvý je všeobecný: vovedenie do problematiky. Druhý je konkrétny: pozostáva z jedného celku pokladu viery (depositum fidei), ktorý sa na pokračovanie rozoberá.

3: Jednotlivé oddiely sa skladajú z kapitol. Výnimkou je iba druhý oddiel štvrtej časti (Modlitba Pána: „Otče náš“), ktorý nemá kapitoly.

4: Kapitoly pozostávajú z článkov. Na konci každého je *zhrnutie*. Jeho cieľom je súhrnne a hutne vyjadriť danú tematiku. *Zhrnutie* je vždy napísané kurzívou.

5: Ak je článok príliš rozsiahly, člení sa ďalej na odseky. V takom prípade je *zhrnutie* na konci každého odseku. Je tomu tak iba v druhom oddiely prvej časti *Vyznanie kresťanskej viery*.

6: Najmenšou jednotkou v členení KKC sú body alebo čísla. Je ich 2865.

7: Keď uprostred bodu nájdeme menší typ písma, ide o dlhší citát. Keď je celý bod napísaný menším typom písma, je to historická, či apologetická poznámka alebo teologicky hlbší doplnkový výklad.

1. Obsah KKC

1 – 4: Sú to základné štyri piliere na ktorých stojí poklad viery Katolíckej cirkvi. S týmito piliermi sa stretávame v celej tradícii Cirkvi, keď išlo o zhutnenie pokladu jej viery. V každom „pilieri“ – časti sa nachádzajú dva oddiely. Prvý oddiel je vždy všeobecné uvedenie do danej tematiky a druhý oddiel spočíva v skonkrétnení tematiky.

1. Prvá časť: VYZNANIE VIERY

1: Názov prvého oddielu „Verím“ – „Veríme“ má hlboký význam. Viera je na jednej strane osobný vzťah, rozhodnutie, ktoré vychádzajú z hĺbky intimity človeka. Na druhej strane neveríme v pravdy, ktoré pochádzajú od nás; svojím aktom viery sa zapájame do dlhej reťaze predchádzajúcich generácii, vďaka ktorým tiež veríme a vďaka ktorým vieme, v čo máme veriť. Tejto téme venoval Benedikt XVI. svoju generálnu audienciu 31. októbra 2012. Tu sú niektoré úryvky z nej:

Dnes by som sa v našom zamyslení chcel posunúť o krok ďalej – vychádzajúc
znova z niekoľkých otázok: „Má viera len osobný, individuálny charakter?
Týka sa len mojej osoby? Žijem svoju vieru sám?“ Samozrejme, úkon viery je
veľmi osobnou záležitosťou: uskutočňuje sa v tej najhlbšej intimite a
spôsobuje zmenu, osobné obrátenie. Celá moja existencia sa mení, získava
nový smer. V liturgii krstu pri skladaní sľubov celebrant žiada od
prítomných, aby vyznali katolícku vieru a kladie im tri otázky: Veríte v
Boha, Otca všemohúceho? Veríte v Ježiša Krista, jeho jediného Syna? Veríte
v Ducha Svätého? Pôvodne sa tieto tri otázky osobne kládli každému, kto mal
byť pokrstený – skôr, než bol trikrát ponorený do vody. Odpoveď je ešte aj
dnes v jednotnom čísle: „Verím“.

Avšak táto moja viera nie je len výsledkom mojej reflexie, nie je produktom
mojich myšlienok: je ovocím vzťahu, dialógu, v ktorom má svoje miesto
počúvanie, prijímanie a odpovedanie: je to komunikácia s Ježišom, ktorá ma
pohýna, aby som vyšiel z uzavretosti môjho „ja“ a otvoril sa pre lásku Boha
Otca. Je to ako znovuzrodenie, v ktorom zisťujem, že som zjednotený nielen
s Kristom, ale aj so všetkými, ktorí kráčali a kráčajú po rovnakej ceste; a
toto znovuzrodenie, ktoré sa začína krstom, pokračuje v celom priebehu
mojej existencie. Nemôžem svoju osobnú vieru stavať len na dialógu s
Ježišom, pretože viera je mi darovaná Bohom prostredníctvom veriaceho
spoločenstva, ktorým je Cirkev a viera ma vkladá medzi množstvo veriacich,
do spoločenstva, ktoré nie je len sociologické: je založené na večnej láske
Boha, ktorý je sám v sebe spoločenstvom Otca i Syna i Ducha Svätého – je
Trojičnou Láskou. Naša viera je naozaj osobná len vtedy, ak má zároveň
spoločný charakter: môže byť mojou vierou iba vtedy ak budem zároveň žiť a
pohybovať sa vo veľkom „my“ celej Cirkvi, iba vtedy, ak to bude aj naša
viera, spoločná viera jedinej Cirkvi.

Celý text audiencie sa nachádza na: <http://sk.radiovaticana.va/Articolo.asp?c=634727> (z 3. 11. 2012)

2 – 4: Poradie troch kapitol, ktoré tvoria prvý oddiel prvej časti, má svoju logiku. Ponajprv je tu skutočnosť, že každý človek, každej doby a každého miesta má v sebe túžbu po nekonečne, po transcendentne, po Bohu. Aby bolo možné túto túžbu realizovať, Boh ide človeku v ústrety, zjavuje sa mu, dáva sa mu poznať spôsobom, akým by ho človek vlastnými silami nikdy nespoznal a pozýva ho do vzťahu (2. kap.). Človek na túto prvotnú iniciatívu Boha odpovedá svojou vierou (3. kap.).

1. ČLOVEK JE „SCHOPNÝ“ BOHA

1 – 6: KKC 27 – 30

1. Cesty, ktoré vedú k poznaniu Boha

1 – 4: KKC 31 – 34

5: Toto všetko nám prináša iba poznanie Boha, ale nie také poznanie, ktoré by umožňovalo vzťah. Je to ako keď o nejakom človeku máte jeho údaje (meno, priezvisko, adresa, životopis...), čo Vám ale vôbec nezaručuje, že s ním vytvoríte vzťah. Aj diabol týmto spôsobom pozná Boha... KKC 35, 50

1. Realizmus Cirkvi

1 – 4: KKC 36 – 38

1. Ako hovoriť o Bohu?

1 – 3: KKC 39 – 43

**KKC 50 – 184**

1. Obsah KKC

Kde sa nachádzame

1. Prvá časť, prvý oddiel

Predmetom minulého stretnutia bol všeobecný úvod do KKC a jeho prvá kapitola prvého oddielu prvej časti. Dnes to budú druhá a tretia kapitola, preto sú vyznačené farebne.

1. BOH IDE V ÚSTRETY ČLOVEKOVI

1 – 4: Poradie článkov druhej kapitoly má svoju dôležitosť. Najskôr je tu reč o Božom zjavení vo všeobecnosti. Keďže Božie zjavenie bolo najskôr odovzdávané ústne, nasleduje článok o Tradícii. Napokon je tu ako posledný článok Sväté písmo, ktoré vzniklo zásluhou Tradície.

1. Božie zjavenie

1: Boh sa zjavuje skrze svoje činy a slová (opäť dôležitosť poradia: najskôr činy a potom slová!). V hebrejčine je aj pre *činy, udalosti* aj *slová* ten istý výraz *davar*. V dejinách spásy niet rozdielu medzi tým, čo Boh hovorí a čo koná. KKC 53

2: KKC 53

3: KKC 54 – 64

4: KKC 64

5: Pán Ježiš je Prostredníkom, vrcholom a plnosťou Božieho zjavenia. Trefne to komentuje sv. Ján z Kríža: „Keby sa teraz niekto chcel Boha na niečo vypytovať alebo žiadať od neho nejaké videnie alebo zjavenie, nielenže by robil nerozumnú vec, ale urážal by Boha neupierajúc svoje oči jedine na Krista.“ KKC 65

6: Keď sa nám Boh v Ježišovi Kristovi zjavuje, dáva nám definitívnu a prehojnú odpoveď na túžbu človeka (homo religiosus) po nekonečne, transcendentne. Zjavenie je síce definitívne, ale jeho obsah nie je plne rozvitý, naše poznanie zjavenia nie je definitívne. Preto v priebehu dejín Cirkvi pribúdali nové dogmy. Posledná – na nanebovzatí Panny Márie – bola vyhlásená pápežom Piom XII. roku 1950. KKC 68, 66

7: Uvedené pravdy nám pomáhajú zaujať správny postoj k tzv. „súkromným zjaveniam“. „Kresťanská viera nemôže prijať «zjavenia», ktoré si nárokujú prevýšiť alebo opraviť Zjavenie, ktorého zavŕšením je Kristus. To je prípad niektorých nekresťanských náboženstiev...“ – hlavne islamu.

1. Odovzdávanie Božieho zjavenia

1

1. V prípade zverejnenia na webe takto upravených prezentácií a komentára prosím o udanie zdroja a autora. [↑](#footnote-ref-2)